Marius Fransman veg terugMarius Fransman Die ANC se nasionale dissiplinêre komitee het Fransman se ANC-lidmaatskap vir vyf jaar opgeskort. Die komitee het bevind Fransman het sy posisie in die party misbruik om seksuele gunste van Louisa Wynand te bekom en het openbare stellings gemaak wat die party in oneer gebring het. Fransman het in ŉ verklaring gesê hy sal versoek dat die besluit op geregtelike hersiening geneem word. Hy meen “faksie-gevegte” in die ANC is die werklike rede vir sy skorsing. “Die proses wat tot my skorsing gelei het, was ongrondwetlik en oor die algemeen onregverdig. Dit is nou duidelik dat selfs my geldige regsremedie aan faksiemisbruik blootgestel word.” Fransman het hiermee verwys na ŉ mediakonferensie Dinsdag waar Khaya Magaxa, sy voormalige provinsiale adjunk, gesê het Fransman moet ophou om Gwede Manastahe, sekretaris-generaal van die ANC, vir sy probleme te blameer en ophou om stories te versprei dat Mantashe hom uitgewerk het in ŉ poging om volgende jaar tot adjunk-president van die ANC verkies te word. Fransman is op 10 November geskors.